વાંચન માટે કોઈ અલગ થી સમય પણ કાઢવો પડતો નથી ! બહાર ટ્રાવેલિંગ કરતી વખતે અથવા બસ માં બેઠા હોઈએ ત્યારે, કે પછી ક્યાંય ગયા હોઈએ અને વેઇટિંગ માં બેઠા હોઈએ ત્યારે કોઈ પણ પ્રકારનું વાંચન કરી શકાય છે. દિવસ માં જો રોજ એક કલાક સારી બુક (નવલકથા નહિ) વાંચવામાં આવે તો મહિનામાં અંદાજે 2 બૂક્સ પુરી કરી શકાય અને એ હિસાબે વર્ષમાં 20 થી 24 બૂક્સ તમે વાંચી શકો છો. જો આ સારી ટેવ વિક્સાવવામાં આવે અને આવનારા 4 વર્ષ નો એક સમયગાળો લઈએ તો અંદાજે તમે 100 બૂક્સ પુરી કરી શકશો !! જે એક નાનકડા વિશ્ર્વ વિક્રમ જેવું જ ગણાશે. આજ થી ચોથા વર્ષના અંતે તમોને આ 100 બૂક્સ માંથી સમયાંતરે મેળવેલ જ્ઞાન અને સ્કિલનો જે ફાયદો મળતો હશે તેના થી હું ચોક્કસપણે કહી શકું કે એક ટોચના સફળ વ્યક્તિની હરોળ માં આવતા થઇ જશો.